b"\n_START_ARTICLE_\nQuercus delavayi\n_START_SECTION_\nDescripci\xc3\xb3\n_START_PARAGRAPH_\nQuercus delavayi \xc3\xa9s un arbre de fins a 20 metres d'al\xc3\xa7ada; ramificacions, pec\xc3\xadols, limbes foliars joves densament, limbes foliars madures abaxialment, i infloresc\xc3\xa8ncies tomentoses estrellades de color marr\xc3\xb3 ataronjat p\xc3\xa0l\xc2\xb7lid. El pec\xc3\xadol entre 1 a 2,5 cm; les fulles fan fins a 12 cm de llarg., el limbe de les fulles \xc3\xa9s oblonga a ovada-el\xc2\xb7l\xc3\xadptica, de 8-12 \xc3\x97 2-4,5 cm, subsuperiosa, adaxialment glabrescent, base \xc3\xa0mpliament cuneada a arrodonida, marge apical 1/2 serrat, l'\xc3\xa0pex acuminat a poc acuminat; nervadura central abaxialment prominent i adaxialment impressionada; nervis secundaris de 10-14 a cada costat de la nervadura central; nervis terciaris abaxialment poc evidents. Les infloresc\xc3\xa8ncies femenines axil\xc2\xb7lars, solit\xc3\xa0ries, d'uns 4 cm, amb c\xc3\xbapules 2 o 3. La c\xc3\xbapula poc profunda en forma de bol, de 5-8 (-10)\xc2\xa0mm \xc3\x97 1-1,5 (-1,9) cm, que tanca aproximadament 1/2 de la gla, a l'exterior \xc3\xa9s tomentosa de color marr\xc3\xb3 ataronjat p\xc3\xa0l\xc2\xb7lid, a l'interior \xc3\xa9s sed\xc3\xb3s de color marr\xc3\xb3 ataronjat p\xc3\xa0l\xc2\xb7lid, paret d'uns 2\xc2\xa0mm de gruix; br\xc3\xa0ctees en 6 o 7 anells, marge superficialment denticulat. Les glans s\xc3\xb3n d'el\xc2\xb7lipsoides a ovoides, d'uns 1,8 \xc3\x97 1-1,5 cm, tomentoses, glabrescents, indentades apicalment; cicatriu entre 6 a 8\xc2\xa0mm de di\xc3\xa0metre, convex; estil persistent. Floreig entre abril i maig i fructifica entre setembre i octubre de l'any seg\xc3\xbcent.\n_START_SECTION_\nDistribuci\xc3\xb3\n_START_PARAGRAPH_\nCreixen en els boscos de rouredes, pinedes i laur\xc3\xa0cies o mixtos a les muntanyes; entre els 1000 fins als 2800 m al sud de la Xina, a les prov\xc3\xadncies de Guizhou, Hubei, Sichuan, Yunnan i Guangxi."